सड़क पर आकर उसे उतनी सर्दी नहीं लगी। कानों पर गर्माहट महसूस होने लगी। सड़क खाली थी। यह खालीपन उसे अपने साथ बने रहने मे काफी सहायता कर रहा था। सड़क के दूसरी तरफ गुजरते हुए लोगो की हँसी ने उसे उखाड़ दिया। उस हंसने को सिविक सेंस के खिलाफ होने की वजह से वह ज़्यादा पसन्द नही कर पाया । लोगो को घर से हँसकर चलना चाहिए या घर जाकर हसना चाहिए। नाराजगी के कारण उसके कदम कुछ तेज हो गये। इस सबके बावजूद काफी देर तक उन लोगों की हसने की आवाज सुनाई पड़ती रही। अन्ततः वह खामोश हो गया और चाल ढीली कर दी।